Komisjoni määrus (EMÜ) nr 442/91,

25. veebruar 1991,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 53/91, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad ja neid eeskirju kohaldatakse ka mis tahes muu täielikult või osaliselt kaupade koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

lisatud tabeli toodete nr 1 ja 4 osas ei ole nomenklatuurikomitee oma eesistuja määratud tähtaja jooksul arvamust esitanud,

käesolevas määruses sätestatud meetmed on lisatud tabeli toodete nr 2, 3 ja 5 osas kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. veebruar 1991

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 7, 10.1.1991, lk 14.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Okaspuu-ümarpuit, kogupikkuses ühtlase läbimõõduni peenestatud, piki kiudu lõigatud, mille üks ots on terav, kasutamiseks aiakujunduses, aiapiirete, piirdeaedade, vaadet varjavate seinte jne ehitamiseks. | 44071099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 4407, 440710 ja 44071099 sõnastusega. Neid kaupu ei saa klassifitseerida rubriikidesse 4403 või 4404, kuna nad on peenestatud; 4409, kuna nad ei ole profileeritud; 4421, kuna neid ei ole piisavalt töödeldud. |

2.Kokkupandavad kaubaaluste ääred, mis koosnevad neljast puitplaadist (2 × 2 võrdse pikkusega plaati), mille servades on hinged ja mis moodustavad raami, millega kaubaalus kaetakse. (Vt foto nr 2) | 44219099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 4421, 442190 ja 44219099 sõnastusega. Neid kaupu loetakse kaubaaluse osadeks, mida ei saa klassifitseerida rubriiki 4415 (vt HS selgitavaid märkusi rubriigi 4415 punkti III ning rubriigi 4421 lõige 2 kohta). |

3.Pajuvitstest vanikukujulised tooted, mida on osaliselt kaunistatud tehislillede, -lehtede, paelte ja väikeste loomafiguuridega (näiteks liblikas ja tibu). (Vt näiteks foto nr 3) | 46021091 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3b ja 6 sätetega, grupi 6 märkusega 1 ning CN-koodide 4602, 460210 ja 46021091 sõnastusega. Toodetele annab nende põhiomadused pajuvitstest vanik. |

4.Kaasaskantavad plastist raadiosaatjad ja -vastuvõtjad, käsisaatjate tüüpi, morsesüsteemiga või ilma, maksimaalse efektiivvõimsusega kuni 5 millivatti ERP (efektiivne kiirgusvõimsus), patareitoitel, ei sisalda mürasummuteid, kanaliselektoreid ega voltmeetreid. | 95039031 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9503, 950390 ja 95039031 sõnastusega. Neid seadmeid ei saa klassifitseerida CN-koodi 85252090 alla, kuna nende efektiivvõimsus ei ületa 5 millivatti ERP ning nad ei sisalda mürasummuteid, kanaliselektoreid ega voltmeetreid. Need tuleb klassifitseerida mänguasjadena. |

5.Linnupesakujulised punutud pajuvitstest kaubad, mis on kaunistatud kuue tibuga, tehislillede ja -lehtedega. (Vt foto nr 5) | 95059000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega 1 ja 6 ning CN-koodide 9505, 950590 ja 95059000 sõnastusega. Kuna tegu on dekoratiivkaubaga, siis tibude olemasolu viitab selgelt seosele lihavõttepühadega. |

+++++ TIFF +++++

+++++ TIFF +++++

| |

+++++ TIFF +++++

|

--------------------------------------------------